
ประกาศเทศบาลตำบลกำพวน
เรื่อง มอบอำนาจของนายกเทศมนตรี

ให้ปลัดเทศบาลตำบลกำพวนปฏิบัติราชการแทน

----------------------------------------------------


ตามคำสั่งองค์การบริหารส่วนตำบลกำพวนที่ ๒๐๖/๒๕๕๓ เรื่อง แต่งตั้งคณะทำงานปรับปรุงขั้นตอนและระยะเวลาการปฏิบัติราชการเพื่ออำนวยความสะดวกและการตอบสนองความต้องการของประชาชน นั้น
เพื่อเป็นการปรับปรุงการอำนวยความสะดวกและการตอบสนองความต้องการของประชาชน เป็นไปด้วยความรวดเร็วคล่องตัว ถูกต้อง และเป็นปัจจุบัน สอดคล้องกับพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ รวมทั้งเป็นการลดขั้นตอนและระยะเวลาสั่งการ การอนุญาต และการอนุมัติในเรื่องเกี่ยวกับการบริหารราชการของเทศบาลตำบลกำพวน จึงขอมอบอำนาจให้ปลัดเทศบาลตำบลกำพวน ปฏิบัติราชการแทนในเรื่องต่าง ๆที่เกี่ยวข้องกับการให้บริการประชาชน  ในพื้นที่รับผิดชอบของเทศบาลตำบลกำพวน ดังรายละเอียดแนบท้ายคำสั่ง  โดยให้ประสานงานกับหน่วยงานที่เกี่ยวข้องเพื่อดำเนินการต่อไป
จึงขอประกาศให้ทราบโดยทั่วกัน
ประกาศ  ณ  วันที่   ๒๒ มกราคม  พ.ศ. ๒๕๕๖
วรากร  กิจการ
(นายวรากร  กิจการ)
นายกเทศมนตรีตำบลกำพวน
บัญชีการมอบอำนาจจากนายกเทศมนตรีตำบลกำพวน
ให้ปลัดเทศบาลตำบลกำพวนปฏิบัติราชการแทน
แนบท้ายประกาศเทศบาลตำบลกำพวน ลงวันที่  ๒๒ มกราคม ๒๕๕๖
	ที่
	อำนาจที่มอบให้
ปฏิบัติราชการแทน
	มอบโดยอาศัยอำนาจ
ตามกฎหมาย ระเบียบ 
และข้อบังคับ
	ลักษณะงานที่มอบให้
ปฏิบัติราชการแทน

	๑.
	การบริการรับแจ้งเรื่องราวร้องทุกข์/ร้องเรียน
	พ.ร.บ.เทศบาล พ.ศ. ๒๔๙๖  แก้ไขเพิ่มเติมถึง (ฉบับที่ ๑๓) พ.ศ. ๒๕๕๒
	อำนาจในการรับแจ้ง  สอบถามข้อมูลเบื้องต้น

	๒.
	การให้บริการขอรับข้อมูลข่าวสารของศูนย์ข้อมูลข่าวสาร เทศบาลตำบลกำพวน
	พ.ร.บ.ข้อมูลข่าวสาร พ.ศ.๒๕๔๐
	อำนาจในการอนุญาตให้ข้อมูล และการขอใช้บริการศูนย์ข้อมูลข่าวสาร

	๓.
	การให้บริการด้านน้ำอุปโภค-บริโภค
	พ.ร.บ.เทศบาล พ.ศ. ๒๔๙๖  แก้ไขเพิ่มเติมถึง (ฉบับที่ ๑๓) พ.ศ. ๒๕๕๒
	อำนาจในการป้องกันและบรรเทาสาธารณภัย

	๔.
	การช่วยเหลือด้านสาธารณภัย
	พ.ร.บ.เทศบาล พ.ศ. ๒๔๙๖  แก้ไขเพิ่มเติมถึง (ฉบับที่ ๑๓) พ.ศ. ๒๕๕๒
	อำนาจในการป้องกันและบรรเทาสาธารณภัย

	๕.
	การจัดเก็บภาษีบำรุงท้องที่ ภาษีโรงเรือนและที่ดิน ภาษีป้าย (ตามพระราชบัญญัติภาษีบำรุงท้องที่ พ.ศ. ๒๕๐๕, พระราชบัญญัติป้าย พ.ศ. ๒๕๑๐ แก้ไขเพิ่มเติม พ.ศ. (๒๕๓๔)
	พ.ร.บ.เทศบาล พ.ศ. ๒๔๙๖  แก้ไขเพิ่มเติมถึง (ฉบับที่ ๑๓) พ.ศ. ๒๕๕๒
	อำนาจในการอนุญาตจัดเก็บภาษีบำรุงท้องที่ภาษีโรงเรือนและที่ดิน และภาษีป้าย

	๖.
	การจดทะเบียนพาณิชย์
	พ.ร.บ.ทะเบียนพาณิชย์ 
(ฉบับที่ ๒) พ.ศ.๒๕๔๙
	อำนาจในการจดทะเบียนพาณิชย์

